Mārupīte

Mārupīte ir neliela upe, Daugavas kreisā pieteka Rīgā un Mārupes novadā. Sākas Medema purvā starp Stūnīšiem un Tīraini. Augštecē upes gultne iztaisnota un savāc apkārtējo purvu un polderu ūdeņus. Pie Petriņciema upe pagriežas uz austrumiem un pa izteiktu ieleju šķērso kāpu grēdu. Bieriņos upes krastā ierīkots Tēlnieku parks, šeit pievienojas labā krasta pieteka Bieriņgrāvis. Torņakalnā uz Mārupītes ierīkots Māras dīķis, izteka no kā tiek regulēta ar slūžām. Lejpus Māras dīķa ierīkoti Arkādijas parks un Uzvaras parks. Ietek Daugavā aiz Raņķa dambja Āgenskalna līcī.

 Vēsture 
Līdz 20. gadsimtam saukta par Māras dzirnavu grāvi, kas pie Kobronskansts ieplūda Kīleveina grāvī.
Līdz pat 1924. gadam uz Mārupītes atradās vienas no senākajām Rīgas dzirnavām — Māras dzirnavas (sākotnēji sauktas par Marijas dzirnavām), kas mūsdienās zināmas no Rutku Tēva romāna "Trīs vella kalpi" un no romāna ekranizācijām — "Vella kalpi" (1970) un "Vella kalpi Vella dzirnavās" (1972),Vella kalpi kāvās Māras dzirnavās, Antra Gabre, "Rīgas Balss", raksts pārpublicēts portālā apollo.lv , pārskatīts  lai gan filmā uzņemts Zlēku dzirnavu dīķis.

 Mežaparks 
Mārupītes krastos atrodas īpaši aizsargājams biotops — melnalkšņu staignājs,Mārupītes parkā iznīcina Eiropā aizsargājamu biotopu. Atklāta vēstule Rīgas domei, Ieva Rove, raksts portālā diena.lv , pārskatīts Dumbrāju dižkoki, G. Eniņš, raksts izdevumā "Vide un Laiks", 1999/3, pārpublicēts mājaslapā dabasretumi.lv, pārskatīts  Zaļais veloceliņš un Akmens dārzs ar tēlnieka Induļa Rankas darbiem. 

Bieriņu apkaimes biedrības projekta "Bieriņu apkaimes revitalizācija – mūsu jaunā Rīga" īstenošanas laikā 2023. gadā sakārtoja parka centrālo laukumu, ierīkoja autostāvvietu, norobežoja parka teritoriju no Slampes ielas. 
2025. gada vasarā Rīgas pašvaldība 15,5 hektāru platībā sāka Bieriņu apkaimes Mārupītes mežaparka infrastruktūras uzlabošanu, kas stiepjas no Dauguļu ielas līdz Tēriņu ielai. 
Līdz 2026. gada vidum Rīgas pašvaldības Mājokļu un vides departaments plāno īstenot trīs no sešām projekta kārtāmː
 uzbūvēs trīs jaunas Mārupītes caurtekas, atjaunos celiņu grants un asfaltsegumu;
 uzstādīs 196 jaunus gaismekļus un uzbūvēs 6000 metrus apgaismojuma tīklu; 
 Ozolplacī uzbūvēs bērnu rotaļu laukumu ar 13 dažādām koka rotaļu ierīcēm, smilšu segumu, atpūtas vietām, šūpuļtīkliem, zviļņiem un ugunskura vietu. 

Turpmākajās trīs projekta kārtās plāno jaunu tiltu, laipu, skatu platformu un atpūtas zonu izbūvi.Mārupītes mežaparkā Rīgā sākta jaunas infrastruktūras izbūve lsm.lv 2025. gada 8. augustā

 Pietekas 

 Labā krasta 
 Bieriņgrāvis.

 Atsauces 

 Ārējās saites 
 Latvijas Dabas fonda projekts: Mārupītes dabas kompleksa izpēte
 Marijas dzirnavas — vēstures terminu skaidrojošā vārdnīca

Kategorija:Mārupes novada upes
Kategorija:Rīgas upes